Diari Oficial de la Generalitat Valenciana


Sumari del DOGV 9374, del 04-07-2022 (2022/6059)

RESOLUCIÓ de 23 juny de 2022, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'aprova la revisió de la classificació de la via pecuària número 1, Assagador de la Barrinada, en el terme municipal de l'Alfàs del Pi.
--------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9374

Data del DOGV
:   04-07-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/6059


Data del document
:   23-06-2022

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica

RESOLUCIÓ de 23 juny de 2022, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'aprova la revisió de la classificació de la via pecuària número 1, Assagador de la Barrinada, en el terme municipal de l'Alfàs del Pi. [2022/6059]  
Vist l'expedient de revisió de la classificació de la via pecuària Assagador de la Barrinada, al terme municipal de l'Alfàs del Pi (Alacant), instruït per la Direcció Territorial d'Alacant de la Conselleria d'Agricultura, Desenvolupament Rural, Emergència Climàtica i Transició Ecològica, es posen de manifest els següents:  
  
Antecedents de fet  
Primer. Amb data de 22 de desembre de 2020, se sol·licita a la Direcció Territorial d'Alacant, per part de José Antonio Sánchez Mateos, que actua en representació de Promociones Angelita Mar, SL, la revisió de la classificació de la via pecuària de l'enunciat, al seu pas pels voltants de la parcel·la 21322D81499476726FF del terme municipal de l'Alfàs del Pi (Alacant).  
Segon. Amb data d'11 de gener de 2021, s'emet informe de viabilitat per part de l'instructor del procediment. Aquest informe considera viable la proposta de revisió de la referida via pecuària.  
Tercer. El mateix 11 de gener de 2021, la directora territorial d'Alacant de la Conselleria d'Agricultura, Desenvolupament Rural, Emergència Climàtica i Transició Ecològica dicta proposta d'acord d'inici.  
Quart. En data de 25 de gener de 2021 s'emet resolució de la Direcció General del Medi Natural i d'Avaluació Ambiental per la qual s'incoa el procediment administratiu de revisió de la classificació de la via pecuària Assagador de la Barrinada, al terme municipal de l'Alfàs del Pi, província d'Alacant.  
Cinqué. En data 24 de març de 2021, l'instructor de l'expedient remet als interessats en el procediment, organismes i col·lectius interessats, els escrits de notificació de començament de les operacions de fitació, en els quals se'ls comunica el lloc i l'hora acordats per a la realització d'aquestes.  
Sisé. El 6 abril de 2021, es publica en el Diari Oficial de la Generalitat Valenciana núm. 9054, la informació pública del començament de les operacions de revisió de classificació de la via pecuària núm. 1 del terme municipal de l'Alfàs del Pi, denominat Assagador de la Barrinada al seu pas per l'Alfàs de Pi. Expedient FORECLAVP/01/2020.  
Seté. El començament de les operacions de revisió de classificació és objecte, al seu torn, de publicitat a l'Ajuntament de l'Alfàs del Pi; la qual cosa se certifica mitjançant diligència amb què es fa constar que l'edicte va estar exposat al públic en el tauler d'anuncis durant el termini d'un mes, des de l'1 d'abril de 2021 fins a l'1 de maig de 2021.  
  
Huité. En data 10 de maig de 2021, es publica en el Boletín Oficial del Estado núm. 111, l?«Anunci de notificació de 4 de maig de 2021, en procediments corresponents a l'inici d'operacions de revisió i actualització de la classificació de via pecuària al seu pas per l'Alfàs de Pi (Alacant)», per a aquells interessats ha resultat infructuosa en el procediment la notificació.  
Nové. El dia 20 de maig de 2021, a les 11.00 hores, se celebra l'acte de fitació en la Casa de la Cultura, situada a l'Ajuntament de l'Alfàs del Pi. Finalitzat aquest, es dona fe de tot l'allí esdevingut mitjançant la signatura per les parts intervinents, de l'acta única de revisió i actualització de la classificació de la via pecuària núm. 1, denominat Assagador de la Barrinada, al seu pas per l'Alfàs de Pi, a la província d'Alacant.  
  
Desé. En data 27 d'octubre de 2021, l'instructor de l'expedient emet la proposta de revisió de la classificació de la via pecuària Assagador de la Barrinada (Expedient. FORECLAVP/1/2020).  
De manera resumida, la proposta conclou que, una vegada verificat i acreditat en la documentació històrica consultada, es constata que hi ha un error del traçat en la vigent classificació de les vies pecuàries de l'Alfàs del Pi. Tal com s'aprecia en el plànol de la proposició de revisió i actualització, es tracta concretament del tram de la via pecuària que, dividida en dues, discorre pels termes municipals de l'Alfàs del Pi i Benidorm. Atés l'anterior, pertoca suprimir aquest tram de la via al seu pas pel terme municipal de l'Alfàs del Pi.  
Onzé. Finalitzades les operacions de fitació, es formula la proposició de revisió de la classificació de la via pecuària núm. 1 denominada Assagador de la Barrinada al seu pas pel terme municipal de l'Alfàs del Pi. Expedient FORECLAVP 1/2020, l'exposició del qual al públic va ser anunciada el 10 de gener de 2022, en el Diari Oficial de la Generalitat Valenciana núm. 9252, perquè els interessats pogueren interposar les al·legacions o reclamacions oportunes. Es pot consultar la proposició en la següent adreça electrònica d'internet http://www.agroambient.gva.es/es/web/medio-natural/servei-d-ordenacio-i-gestio-forestal.  
  
Dotzé. En data 2 de febrer de 2022, l'instructor de l'expedient va acomplir el tràmit d'audiència establit en l'article 82.2 de la Llei 39/2015, d'1 d'octubre, del procediment administratiu comú de les administracions públiques, i s'informa a tots aquells afectats i organismes del tràmit d'audiència del referit expedient i els atorga un termini de quinze dies per a al·legar i presentar tots els documents i les justificacions que estimaren pertinents, i poden consultar la proposició en la següent adreça electrònica d'internet http://www.agroambient.gva.es/es/web/medio-natural/servei-d-ordenacio-i-gestio-forestal.  
  
Tretzé. En data 17 de febrer de 2022, el cap de la Secció Forestal de la Direcció Territorial d'Alacant, remet a l'Ajuntament de l'Alfàs del Pi, l?«Anunci de la Conselleria d'Agricultura, Desenvolupament Rural, Emergència Climàtica i Transició Ecològica, sobre la informació pública de l'expedient de revisió de la classificació de la via pecuària Assagador de la Barrinada en el terme municipal de l'Alfàs del Pi», per a la seua publicació en el tauler d'anuncis de l'Ajuntament.  
Catorzé. En data 22 d'abril de 2022, es publica en el Boletín Oficial del Estado núm. 96, l?«Anunci de notificació de 13 d'abril de 2022, en procediment d'exposició pública infructuosos. Expedient. FORECLAVP/1/2020», de revisió i actualització de classificació de la via pecuària núm. 1 denominada Assagador de la Barrinada en els termes municipals de l'Alfàs del Pi i Benidorm de la província d'Alacant, la notificació als quals ha resultat infructuosa.  
Quinzé. Una vegada finalitzat el termini d'exposició pública i el pertinent tràmit d'audiència als interessats en el procediment, es van rebre en la Direcció Territorial d'Alacant dos escrits, tots dos de data 22 de febrer de 2022, de les empreses Orbita Solar, SL, i de Workingshare, SL, en els quals no manifesten estar en desacord amb l'actuació.  
  
Per part seua, l'empresa Adif va manifestar, en el seu escrit de data 27 d'abril de 2021, que, als efectes legals oportuns, estan d'acord amb la revisió de la via pecuària proposada i no al·leguen res sobre aquest tema.  
Per tot això, en data 30 de maig de 2022, s'emet, per part de secretari territorial de la Conselleria d'Agricultura, Desenvolupament Rural, Emergència Climàtica i Transició Ecològica d'Alacant, certificat de no al·legacions en la fase d'exposició pública.  
Setzé. En data de 9 de juny de 2022, la directora territorial d'Alacant emet «Proposta d'aprovació de l'expedient de revisió i actualització de la classificació de la via pecuària núm. 1 del terme municipal de l'Alfàs del Pi, denominat Assagador de la Barrinada, que transcorre pels termes municipals de l'Alfàs del Pi i Benidorm de la província d'Alacant (exp. FORECLAVP 1/2020)»  
Desseté. En data de 15 de juny de 2022, el Servei d'Ordenació i Gestió Forestal emet informe favorable a la proposta de revisió de la Direcció Territorial d'Alacant.  
Dihuité. En data de 16 de juny de 2022, el director general de Medi natural i d'Avaluació Ambiental emet la proposta de la Direcció General de Medi natural i d'Avaluació Ambiental per a l'aprovació de l'expedient de revisió de la classificació de la via pecuària núm. 1, Assagador de la Barrinada, al terme municipal de l'Alfàs del Pi (Alacant).  
  
  
Consideracions jurídiques  
I. La directora territorial d'Alacant dicta, amb data de 9 de juny de 2022, proposta de resolució amb el següent contingut:  
«(?)  
Cinqué. No consten en l'expedient al·legacions dins de la fase d'exposició pública i tràmit d'audiència.  
Per tant, vist tot el que antecedeix, les actuacions que apareixen en l'expedient de referència i la normativa d'obligada i pertinent aplicació, en virtut de les competències que tinc conferides aquesta direcció territorial proposa el següent:  
Primer. Que se suprimisca el tram de la via pecuària núm. 1 del municipi de l'Alfàs del Pi denominat Assagador de la Barrinada, que transcorre pel terme municipal de l'Alfàs del Pi, d'acord amb la proposició de revisió de la classificació de la via pecuària i dels plànols que consten en l'expedient.  
Segon. Que es modifique la descripció de la classificació de vies pecuàries del terme municipal de l'Alfàs del Pi, la qual, després de l'eliminació del tram corresponent, quedarà de la següent manera:  
«1r. Assagador de la Barrinada. Penetra aquesta via en el terme municipal de l'Alfàs del Pi, província d'Alacant, procedent de la veïna localitat de la Nucia, per la fita divisòria dels termes de Benidorm, l'Alfàs del Pi i l'anteriorment citat, prenent com a eix del seu recorregut la línia jurisdiccional de l'Alfàs del Pi amb Benidorm les terres de la qual queden a la dreta de la via pecuària que es descriu, anotant-se per la seua esquerra el barranc de la foia de Cunill, el camí de les Coves, el camí i barranc de la Lora, coincideix en el seu recorregut durant uns cinc-cents metres aproximadament per la carretera a Polop. Deixa aquesta carretera i continua el seu traçat pel municipi de Benidorm, fins a arribar a un xicotet tram que entra novament dins del municipi de l'Alfàs del Pi, on enllaça amb el camí de la Serra, fent un semicercle per a eixir novament al municipi de Benidorm.  
L'amplària d'aquesta via pecuària és de 20 metres en tot el seu recorregut, excepte en el tram en què la via pecuària discorre per la línia jurisdiccional, que corresponen 10 metres a cada terme municipal. La longitud de la via pecuària és de 2.937,5 metres i en una orientació Oest a Sud.»»  
  
II. De la lectura de la proposta de resolució es desprén claríssimament la procedència de l'aprovació de la revisió de la classificació de la via pecuària Assagador de la Barrinada, al terme municipal de l'Alfàs del Pi (Alacant), instruït per la Direcció Territorial d'Alacant de la Conselleria d'Agricultura, Desenvolupament Rural, Emergència Climàtica i Transició Ecològica.  
  
III. El present procediment es tramita segons el que es disposa en la Llei 3/2014, d'11 de juliol, de la Generalitat, de vies pecuàries de la Comunitat Valenciana (DOGV 17.07.2014), la Instrucció de 13 de gener de 2012, de la Direcció General del Medi Natural, sobre vies pecuàries (DOGV 18.01.2012) i la Llei 3/1995, de 23 de març, de vies pecuàries (BOE 24.03.1995).  
  
IV. La resolució del present procediment correspon a la persona titular de la Conselleria d'Agricultura, Desenvolupament Rural, Emergència Climàtica i transició Ecològica, de conformitat amb el que s'estableix en el Decret 5/2019, de 16 de juny, del president de la Generalitat, pel qual es determinen el nombre i la denominació de les conselleries, i les seues atribucions, el Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, i el Decret 176/2020, de 30 d'octubre, del Consell, d'aprovació del Reglament orgànic i funcional de la Conselleria d'Agricultura, Desenvolupament Rural, Emergència Climàtica i Transició Ecològica i modificacions posteriors.  
  
V. El present acte administratiu es regeix pel que es disposa en la Llei 39/2015, d'1 d'octubre, del procediment administratiu comú de les administracions públiques, així com pel que s'estableix en la Llei 14/2003, de 10 d'abril, de Patrimoni de la Generalitat.  
  
V. Al present procediment administratiu li és aplicable l'Ordre 20 d'octubre de 1964, publicada en el BOE núm. 273, de 13 de novembre de 1964, per la qual s'aprova la classificació de les vies pecuàries existents en el terme municipal de l'Alfàs del Pi, província d'Alacant.  
  
  
Amb base en els anteriors antecedents de fet i consideracions jurídiques, resolc:  
Primer  
Suprimir un tram de la via pecuària Assagador de la Barrinada al seu pas pel municipi de l'Alfàs del Pi (via núm. 1 segons el projecte de classificació de les vies pecuàries d'aquest municipi), d'acord amb la proposició de revisió de la classificació de la via pecuària i els plànols que consten en l'expedient.  
  
Segon  
Modificar la descripció de la classificació de vies pecuàries del terme municipal de l'Alfàs del Pi, la qual, després de l'eliminació del tram indicat en l'apartat anterior, queda de la manera següent:  
«1r. Assagador de la Barrinada. Penetra aquesta via en el terme municipal de l'Alfàs del Pi, província d'Alacant, procedent de la veïna localitat de la Nucia, per la fita divisòria dels termes de Benidorm, Alfàs del Pi i l'anteriorment citat, prenent com a eix del seu recorregut la línia jurisdiccional de l'Alfàs del Pi amb Benidorm on les terres d'aquest queden a la dreta de la via pecuària que es descriu, anotant-se per la seua esquerra el barranc de la Foia de Cunill, el camí de les Coves, el camí i barranc de La Lora, coincideix en el seu recorregut durant uns cinc-cents metres aproximadament per la carretera a Polop. Deixa aquesta carretera i continua el seu traçat pel municipi de Benidorm, fins a arribar a un xicotet tram que entra novament dins del municipi de l'Alfàs del Pi, on enllaça amb el camí de la Serra i fa un semicercle per a eixir novament al municipi de Benidorm.  
L'amplària d'aquesta via pecuària és de 20 metres en tot el seu recorregut, excepte en el tram en el qual la via pecuària discorre per la línia jurisdiccional, on corresponen 10 metres a cada terme municipal. La longitud de la via pecuària és de 2.937,5 metres i en una orientació Oest a Sud.»  
  
Tercer  
Donar trasllat d'aquesta resolució a la Direcció Territorial d'Alacant, per a la seua notificació als interessats i als efectes oportuns.  
  
Contra la present resolució, que posa fi la via administrativa, es podrà interposar recurs potestatiu de reposició davant de la consellera d'Agricultura, Desenvolupament Rural, Emergència Climàtica i Transició Ecològica, en el termini d'un mes, a comptar des de l'endemà de la recepció de la present notificació, d'acord amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
Així mateix, es podrà interposar recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats des de l'endemà de la notificació o publicació d'aquesta, de conformitat amb el que es preveu en els articles 46 i següents de la Llei 29/1998, de 13 de juliol, reguladora de la jurisdicció contenciosa administrativa. Tot això, sense perjudici que els interessats puguen interposar qualsevol altre recurs que estimen oportú.  
  
València, 23 de juny de 2022.- La consellera d'Agricultura, Desenvolupament Rural, Emergència Climàtica i Transició Ecològica: Mireia Mollà Herrera.